Politiet modtog i midten af februar et opkald fra Føtex på Niels Bohrs Vej i Aalborg. Her havde de fanget to gerningsmænd, der havde været ekstra kreative for at få lidt ekstra mønter med hjem. Gerningsmændende havde med snor sendt en pantkasse gennem flaskeautomaten, men da kassen var kørt igennem, og pantningen var gennemført, trak de kassen ud af automaten igen med snoren, der var bundet fast til kassen. Det lykkedes dem at komme afsted med 42,50 fra automaten, før de forlod butikken med flaskebonnerne i lommen. Dog var fornøjelsen kortvarig for de to gerningsmænd, der blev afsløret i hele seancen på butikkens overvågningskameraer.

Opsummering:
To gerningsmænd skulle bare bruge en smule snor og en pantkasse til at snyde sig til ekstra pant fra automaten i Føtex.